Միացյալ Թագավորությունը, դարձյալ քայլելով ողջ մարդկության առջեւից, ցույց տվեց, որ ժողովուրդների ինքնորոշման կամ անկախության շուրջ էլ կարելի է արդյունավետ բանավեճ ծավալել, թեր եւ կողմ հանգամանքները գնահատել եւ բանականությամբ ու արժանապատվությամբ որոշում կայացնել: Շոտլանդացիներն իրենց «ոչ» քվեով միջպետական կամ ազգամիջյան քաղաքակիրթ հարաբերությունների այդ նոր հորիզոնը բացեցին աշխարհի մնացյալ ժողովուրդների առջեւ: